SET บ่ายร่วงกว่า 13 จุด ตามตปท. กังวลยอดโควิดพุ่ง-เลือกตั้งสหรัฐฯ-การเมืองในปท.
SET บ่ายร่วงกว่า 13 จุด ตามตปท. กังวลยอดโควิดพุ่ง-เลือกตั้งสหรัฐฯ-การเมืองในปท.
SET บ่ายร่วงกว่า 13 จุด ตามตปท. กังวลยอดโควิดพุ่ง-เลือกตั้งสหรัฐฯ-การเมืองในปท.
30 ต.ค. 2563

ตลาดหุ้นไทยเปิดตลาดภาคบ่ายปรับตัวลงกว่า 10 จุดตามตลาดต่างประเทศ จากความกังวลการระบาดโควิดในยุโรปและสหรัฐ กระทบกับเศรษฐกิจทั่วโลก
โดยเมื่อเวลา 14.34 น. ดัชนี SET อยู่ที่ 1,188.60 จุด ลดลง 13.04 จุด หรือ 1.09% ด้วยมูลค่าซื้อขาย 2.97 หมื่นล้านบาท
ทั้งนี้ บล.กสิกรไทย ระบุในบทวิเคราะห์มุมมองต่อตลาดบ่ายนี้คาด SET แกว่งในกรอบ 1,185-1,200 จุด แนะรอดูความคืบหน้า Vaccine, outlook ของบริษัทจดทะเบียนในครึ่งปีหลัง, ประเด็นสถานการณ์ความตึงเครียดระหว่างสหรัฐฯ-จีน และ การเลือกตั้ง ปธน.สหรัฐ, จำนวนผู้ติดเชื่อโควิดที่เร่งตัวขึ้น โดยเฉพาะในตปท. และ ความไม่แน่นอนจากสภาวะการเมือง
ด้าน บล.กรุงศรี ระบุในบทวิเคราะห์ว่า SET บ่ายอ่อนตัว 1,190 ปัจจัยลบเดิมยังกดดันดัชนีประกอบกับแรงขายเพื่อลดความเสี่ยงก่อนเข้าสู่วันหยุดสุดสัปดาห์และความไม่แน่นอนจากผลเลือกตั้งในสหรัฐจะทำให้ดัชนียังแกว่งตัวลง นักลงทุนที่รับความเสี่ยงได้ต่ำแนะนำ Wait&amp;see ส่วนนักลงทุนที่รับความเสี่ยงได้สูงเลือกเล่นในกลุ่มที่งบไตรมาส 3/63 จะออกมาดีบ่ายนี้เลือก AMA, XO และ TSR